แรงซื้อหุ้น ADVANC หนุน SET ปิดบวก 4 จุด จับตาผลประชุมเฟดวันนี้
แรงซื้อหุ้น ADVANC หนุน SET ปิดบวก 4 จุด จับตาผลประชุมเฟดวันนี้ โดยดัชนีปิดตลาดวันนี้ ที่ระดับ 1,706.93 จุด เพิ่มขึ้น 4.76 จุด หรือ 0.28% มูลค่าซื้อขาย 4.37 หมื่นลบ.
13 ธ.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,706.93 จุด เพิ่มขึ้น 4.76 จุด หรือ 0.28% มูลค่าซื้อขาย 4.37 หมื่นลบ.
10 หุ้นดันดัชนีวันนี้

ด้านนายชัยยศ จิวางกูร ผู้อำนวยการฝ่ายวิเคราะห์ บล.กรุงศรี เปิดเผยกับ “ข่าวหุ้นธุรกิจออนไลน์” ว่าภาพรวมตลาดหุ้นไทยวันนี้รีบาวด์ขึ้นมาตามสัญญาณเทคนิค โดยกลุ่มที่มีแรงซื้อเข้ามาหนาแน่นในวันนี้คือหุ้นกลุ่ม ICT อีกทั้งในวันนี้มีแรงซื้อหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ  ADVANC เข้ามาหนุนดัชนี หลังมีประเด็นข่าวว่าทาง ADVANC จะเซ็นสัญญากับบริษัท ทีโอที จำกัด หรือ TOT ในช่วงต้นปีหน้า
ส่วนแนวโน้มตลาดหุ้นไทยพรุ่งนี้ (14 ธ.ค.60) ยังต้องรอฟังผลการประชุมเฟดที่คาดขึ้นดอกเบี้ย 0.25% ทั้งนี้ หากไฟเขียวขึ้นดอกเบี้ยคาดว่าตลาดหุ้นจะแกว่งตัวในกรอบ 1,695-1,710 จุด ขณะเดียวกัน หากผลประชุมพลิกล็อคไม่ขึ้นดอกเบี้ยจะส่งผลบวกต่อตลาดฯ และยังคงมีรีบาวด์ขึ้นต่อ โดยวางแนวต้านไว้ที่ 1,715 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2.64 พันล้านบาท ปิดที่ 426 บาท ลดลง 2 บาท
ADVANC มูลค่าการซื้อขาย 2.35 พันล้านบาท ปิดที่ 186 บาท เพิ่มขึ้น 7 บาท
KBANK มูลค่าการซื้อขาย 1.34 พันล้านบาท ปิดที่ 224 บาท ลดลง 2 บาท
GULF มูลค่าการซื้อขาย 1.19 พันล้านบาท ปิดที่ 54 บาท เพิ่มขึ้น 1.25 บาท
BEAUTY มูลค่าการซื้อขาย 1.17 พันล้านบาท ปิดที่ 18.70 เพิ่มขึ้น 0.50 บาท 
 
ตลาดหุ้นเอเชีย

 